Пытанне “Кім для мяне з’яўляецца Хрыстус?” як рэфрэн няспынна спадарожнічала навучэнцам падчас канферэнцый, якія падрыхтаваў а. Валерый Мазюк. Рэкалекцыяніст таксама нагадаў будучым святарам сэнс сапраўднай “перамены мыслення” і тое, як важна заўсёды быць падатлівым на гэты бясцэнны Божы заклік. Дзякуючы разнастайным жыццёвым прыкладам святара семінарысты мелі магчымасць яшчэ раз усвядоміць сабе прыгажосць, сэнс і адказнасць свайго жыццёвага паклікання.